
22 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 587 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση πράξης καθορισμού γνωστικών 
αντικειμένων μελών Ε.ΔΙ.Π. της Σχολής Χημικών 
Μηχανικών. 

2 Έγκριση Κανονισμού Διδακτορικών Σπουδών του 
Τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονί¬ 
κης. 


ΑΠΟΦΑΣΕΙΣ 

Αριθμ. 3522 _ (1) 

Τροποποίηση πράξης καθορισμού γνωστικών 

αντικειμένων μελών Ε.ΔΙ.Π. της Σχολής Χημικών 

Μηχανικών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1 .Τις διατάξεις της παρ. 7 του άρθρου 27 του ν. 4386/ 
2016. 

2. Την με αριθμ. πρωτ. 126603/Ζ2/29.07.2016 (ΑΔΑ: 
Ω73Λ4653ΠΣ-Ψ6Θ) Εγκύκλιο του Υπουργείου Παιδείας, 
Έρευνας και Θρησκευμάτων. 

3. Την από 19.06.17 απόφαση της Κοσμητείας της Σχο¬ 
λής Χημικών Μηχανικών του Ε.Μ. Πολυτεχνείου. 

4. Την προηγούμενη γνώμη του Τομέα I «Χημικών 
Επιστημών» της Σχολής Χημικών Μηχανικών του Ε.Μ.Π. 

5. Το γεγονός ότι μετηνπαρούσα δενπροκαλείται δα¬ 
πάνη σε βάρος του κρατικού προϋπολογισμού. 

6. Τα στοιχεία του προσωπικού μητρώου των κατω¬ 
τέρω. 

7. Την με αρ. πρωτ. 28224/12.07.2017 διαπιστωτική 
πράξη του Πρύτανη του Ε.Μ.Π. 

8. Τα στοιχεία του προσωπικού μητρώου, τροποποι¬ 
είται: 

Η με αριθμ. πρωτ. 28224/12.07.2017 διαπιστωτική 
πράξη, η οποία δημοσιεύθηκε στο ΦΕΚ 2663/31.07.2017 
τ.Β' και αφορούσε στον ορισμό γνωστικών αντικειμένων 


σε μέλη Ε.ΔΙ.Π. που υπηρετούν στον Τομέα I «Χημικών 
Επιστημών» της Σχολή Χημικών Μηχανικών του Εθνικού 
Μετσόβιου Πολυτεχνείου, μόνο ως προς την κάτωθι ανα- 
φερόμενη, λόγω εσφαλμένης αναγραφής του γνωστικού 
αντικειμένου της ως εξής: 


α.α. 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΓΝΩΣΤΙΚΟ 

ΑΝΤΙΚΕΙΜΕΝΟ 

2 

Κατσανεβάκη 

Ζαμπία 

Γεώργιος 

Οργανική 

Χημεία 


Κατάταλοιπά ισχύει η μεαριθμ.πρωτ. 28224/12.07.2017 
διαπιστωτική πράξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθμ. 11323 _ (2) 

Έγκριση Κανονισμού Διδακτορικών Σπουδών 
του Τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α'/4-8-2017). 

3. Την ερμηνευτική εγκύκλιο με αριθμό 163204/Ζ1 
ΕΞ. ΕΠΕΙΓΟΝ/29-9-2017 του ΥΠ.Π.ΕΘ.: «Εφαρμογή των 
διατάξεων του ν. 4485/2017 (Α' 114) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα. 

4. Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης ( συνεδρίαση με αριθμ. 
25/19-12-2017). 

5. Τη με αριθμό 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου του ΑΠΘ: «Έγκρι¬ 
ση της υπ' αριθμ. 17508/23-1 -2015 πράξης του Πρύ¬ 
τανη του Αριστοτελείου Πανεπιστημίου Θεσσαλονίκης 
(Α.Π.Θ.), περί του ορισμού Αναπληρωτών Πρύτανη του 
Α.Π.Θ., μεταβίβασης αρμοδιοτήτων στους Αναπληρωτές 
Πρύτανη και καθορισμού της σειράς αναπλήρωσηςτου 
Πρύτανη». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
τουΤμήματος Ιατρικήςτης Σχολής Επιστημών Υγείας του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές τουΤμήματος Ιατρικής του 
ΑΠΘ αποσκοπούν στην προαγωγή της γνώσης και της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος. Το Διδακτορικό 
Δίπλωμα αποτελεί ακαδημαϊκό τίτλο, ο οποίος πιστοποι¬ 
εί την εκπόνηση πρωτότυπης επιστημονικής έρευνας και 
την ουσιαστική συνεισφορά του/της κατόχου του στην 
εξέλιξη της επιστήμης και της γνώσης στον αντίστοιχο 
επιστημονικό κλάδο. 

Αναδρομικές μελέτες δεν μπορούν να γίνονται δε¬ 
κτές ως αποκλειστικό αντικείμενο της Διδακτορικής 
Διατριβής (ΔΔ). Ανασκοπήσεις μπορούν να αποτελούν 
αντικείμενο ΔΔ, εφόσον διενεργούνται σε εργαστήρια 
με ειδικά θεωρητικά αντικείμενα. Σε εξαιρετικές περι¬ 
πτώσεις, μετά-αναλύσεις οι οποίες είναι ευρέως πεδίου 
(πολλαπλών παρεμβάσεων ή διαγνωστικών δοκιμασιών 
και πολλαπλών ενδείξεων), καταλήγουν σε πρωτότυπα 
συμπεράσματα σε τοπικό και διεθνές επίπεδο και δεν 
έχουν δημοσιευθεί παρόμοιες στο παρελθόν μπορούν 
να γίνονται δεκτές ως αντικείμενα ΔΔ, μετά από αξιολό¬ 
γηση από την Επιτροπή ΔΔ. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Ιατρικής του Αριστοτελείου 
Πανεπιστημίου Θεσσαλονίκης (Τ.Ι.Α.Π.Θ.), όπως αυτός 
καταρτίστηκε με απόφαση της Συνέλευσης του Τμήμα¬ 
τος (αριθμ. 25119-12 2017), εγκρίθηκε από τη Σύγκλητο 
του ΑΠΘ, δημοσιεύθηκε στην Εφημερίδα της Κυβερνή- 
σεως, αναρτήθηκε στον διαδικτυακό τόπο τουΤ.Ι.Α.Π.Θ. 
και κοινοποιήθηκε στο Υπουργείο Παιδείας, Έρευνας και 
Θρησκευμάτων. 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤ.Ι.Α.Π.Θ. 
οργανώνεται και λειτουργεί σύμφωνα με τις διατάξεις 
του ν. 4485/2017 και των εν ισχύει ευρισκομένων σχετι¬ 
κών διατάξεων και αποφάσεων. 


Άρθρο 3 

Δικαίωμα Υποβολής Αίτησης 
Δικαίωμα υποβολής αίτησης για εκπόνηση ΔΔ στο 
Τ.Ι.Α.Π.Θ. έχουν όσοι/ες πληρούν τις εξής δύο βασικές 
προϋποθέσεις: 

(ί) είναι πτυχιούχοι Τμημάτων/Σχολών Ιατρικής Α.Ε.Ι. 
(Πανεπιστημίου ή ΤΕΙ) ή άλλων εκπαιδευτικών ιδρυ¬ 
μάτων της ημεδαπής ή αναγνωρισμένου ως ισότιμου 
ιδρύματος της αλλοδαπής, τα οποία καθορίζονται με 
τις υπόλοιπες παραγράφους του παρόντος άρθρου και 
(ϋ) είναι κάτοχοι Διπλώματος Μεταπτυχιακών Σπου¬ 
δών (ΔΜΣ) Α.Ε.Ι. της ημεδαπής ή αναγνωρισμένου ως 
ισότιμου ιδρύματος της αλλοδαπής ή είναι κάτοχοι ενι¬ 
αίου και αδιάσπαστου τίτλου σπουδών μεταπτυχιακού 
επιπέδου κατά το άρθρο 46 του ν. 4485/2017. 

(ίϋ) Σε εξαιρετικές περιπτώσεις, γίνονται δεκτοί/ές 
ως Υποψήφιοι/ες Διδάκτορες (ΥΔ) και μη κάτοχοι ΔΜΣ 
πτυχιούχοι Τμημάτων/Σχολών Ιατρικής Πανεπιστημίων 
της ημεδαπής ή άλλων ισότιμων αναγνωρισμένων εκ¬ 
παιδευτικών ιδρυμάτων, υπό τις προϋποθέσεις της πα¬ 
ραγράφου Α του παρόντος άρθρου. Πτυχιούχοι άλλων, 
εκτός της Ιατρικής, Σχολών/Τμημάτων των ως άνω εκπαι¬ 
δευτικών ιδρυμάτων μπορούν να υποβάλλουν αίτηση 
εκπόνησης ΔΔ υπό τις προϋποθέσεις των παραγράφων 
Β, Γ, και Δ του παρόντος άρθρου. 

Πιο αναλυτικά, δικαίωμα εκπόνησης ΔΔ έχουν: 

Α. Οι πτυχιούχοι των Τμημάτων/Σχολών Ιατρικής 
Πανεπιστημίων της ημεδαπής ή αναγνωρισμένων ως 
ισότιμων ιδρυμάτων της αλλοδαπής και κατέχουν ΔΜΣ. 
Κατ' εξαίρεση γίνονται δεκτοί πτυχιούχοι των Τμημάτων/ 
Σχολών Ιατρικής της ημεδαπής ή αντίστοιχων αναγνωρι¬ 
σμένων Τμημάτων/Σχολών της αλλοδαπής οι οποίοι δεν 
κατέχουν ΔΜΣ, εφόσον διαθέτουν επιστημονική συνερ¬ 
γασία με το Εργαστήριο/Κλινική που θα εκπονήσουν τη 
διατριβή τους (έγγραφη βεβαίωση του μέλους ΔΕΠ που 
θα συνεργασθούν) και επιστημονικό έργο που περιλαμ¬ 
βάνει τουλάχιστον δύο (2) πλήρεις δημοσιεύσεις (όχι 
ανακοινώσεις ή περιλήψεις) σε επιστημονικά περιοδικά, 
Ελληνικά ή Διεθνή, με επιτροπή κρίσης.Το επιστημονικό 
έργο θα αποδεικνύεται και με το βιογραφικό σημείωμα 
και με προσκόμιση ανατύπων των δημοσιεύσεων. 

Β. Οι απόφοιτοι Τμημάτων/Σχολών Α.Ε.Ι συγγενούς 
με την Ιατρική γνωστικού αντικειμένου (Οδοντιατρική, 
Κτηνιατρική, Βιολογία, Φαρμακευτική και Βιοχημεία) ή 
άλλων Τμημάτων των Θετικών Επιστημών, της ημεδαπής 
ή αναγνωρισμένων ως ισότιμων ιδρυμάτων της αλλοδα¬ 
πής, οι οποίοι κατέχουν ΔΜΣ συναφές με το αντικείμενο 
με το οποίο θα ασχοληθούν ή ΔΜΣ τουΤμήματος Ιατρι¬ 
κής του Α.Π.Θ. (Τ.Ι.Α.Π.Θ). Οι απόφοιτοι θα πρέπει να 
συνεργάζονται αποδεδειγμένα με το Τ.Ι.Α.Π.Θ. (έγγραφη 
βεβαίωση του μέλους ΔΕΠ που θα συνεργασθούν) και να 
έχουν δημοσιεύσει τουλάχιστον δύο (2) πλήρεις δημοσι¬ 
εύσεις (όχι ανακοινώσεις ή περιλήψεις) σε επιστημονικά 
περιοδικά, Ελληνικά ή Διεθνή, με επιτροπή κρίσης.Το 
επιστημονικό έργο θα αποδεικνύεται και με το βιογρα- 
φικό σημείωμα αλλά και με προσκόμιση ανατύπων των 
δημοσιεύσεων. 

Γ. Οι πτυχιούχοι όλων των υπολοίπων Τμημάτων/Σχο- 
λών ΑΕΙ, ΤΕΙ, ΑΣΠΑΙΤΕ ή ισότιμων Ιδρυμάτων οι οποίοι κα- 




Τεύχος Β' 587/22.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7617 


τέχουν ΔΜΣ τουΤ.Ι.Α.Π.Θ. ή ΔΜΣ άλλης Σχολής/Τμήμα¬ 
τος με αντικείμενο συναφές προς την Ιατρική Επιστήμη 
και δύο (2) δημοσιευμένες εργασίες όπως περιγράφονται 
στην παρ. Α. 

Δ. Κατ' εξαίρεση, μπορούν να εκπονήσουν ΔΔ και χω¬ 
ρίς υποχρέωσης κατοχής ΔΜΣ, μετά από αξιολόγηση και 
απόφαση της Συνέλευσης τουΤ.Ι.Α.Π.Θ.: (ί) οι υπότροφοι 
του Ιδρύματος Κρατικών Υποτροφιών, και (Μ) επιστήμο¬ 
νες που εργάστηκαν ή εργάζονται για σημαντικό χρονικό 
διάστημα σε Πανεπιστημιακά ή άλλα αναγνωρισμένα 
Ερευνητικά Κέντρα της ημεδαπής ή αλλοδαπής και οι 
οποίοι έχουν να επιδείξουν εξαιρετικό ερευνητικό έργο. 
Η υποψηφιότητα των επιστημόνων της παραγράφου 
αυτής θα αξιολογείται κατά περίπτωση. 

Η κατάθεση ή βεβαίωση των απαιτούμενων εγγρά¬ 
φων για τους ΥΔ γίνεται ταυτόχρονα με την υποβολή 
της αίτησης εκπόνησης ΔΔ στη Γραμματεία τουΤ.Ι.Α.Π.Θ 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής (3μελής ΣΕ). 

Για τους/τις ΥΔ που γίνονται κατ' εξαίρεση δεκτοί/ές, 
χωρίς να είναι κάτοχοι ΔΜΣ, το ελάχιστο χρονικό όριο 
απόκτησης του ΔΔ ανέρχεται σε τέσσερα (4) τουλάχιστον 
πλήρη ημερολογιακά έτη από την ημερομηνία ορισμού 
της 3μελούς ΣΕ. Σε περίπτωση που κατά τη διάρκεια εκ¬ 
πόνησης ΔΔ ο υποψήφιος προσκομίσει πιστοποιητικό 
κατοχής ΔΜΣ, η ελάχιστη διάρκεια της ΔΔ ελαττώνεται 
στα τρία (3) έτη. 

Ο μέγιστος χρόνος εκπόνησης της ΔΔ ορίζεται στα 
έξι (6) πλήρη ημερολογιακά έτη από την ημερομηνία 
ορισμού της 3μελούς ΣΕ. 

Ο/η ΥΔ μπορεί να αιτηθεί αναστολής ενός (1) πλή¬ 
ρους ημερολογιακού έτους με αίτηση του/της, η οποία 
συνοδεύεται με επαρκώς αιτιολογημένη εισήγηση της 
3μελούς ΣΕ και εγκρίνεται με απόφαση της Συνέλευσης 
τουΤ.ΕΑ.Π.Θ. Κατά τη διάρκεια της αναστολής, αίρεται η 
ιδιότητα του/της ΥΔ και τα εξ αυτής απορρέοντα δικαι¬ 
ώματα. Ο χρόνος της αναστολής δεν προσμετράται στο 
μέγιστο συνολικό χρόνο εκπόνησης της ΔΔ. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
3μελούς ΣΕ και έγκριση της Συνέλευσης του Τ.Ι.Α.Π.Θ. 
Αλλαγή θέματος στην υπό εκπόνηση ΔΔ, μπορεί να 
πραγματοποιηθεί μετά από τεκμηριωμένη εισήγηση της 
3μελούς ΣΕ και έγκριση της Συνέλευσης του Τ.Ι.Α.Π.Θ. 
Στην περίπτωση κατά την οποία η αλλαγή θέματος οδη¬ 
γεί σε νέο επιστημονικό πεδίο, ακολουθείται η διαδικα¬ 
σία του άρθρου 7 του παρόντος Κανονισμού. 

Άρθρο 5 

Δικαιώματα/Παροχές και Υποχρεώσεις 

Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι ΥΔ για πέντε (5) έτη από την ημερομηνία ορισμού 
της 3μελούς ΣΕ, διατηρούν πλήρη τα δικαιώματα και τις 


παροχές που προβλέπονται και για τους/τις φοιτητές/ 
τριεςτου β' κύκλου σπουδών. Ενδεικτικά αναφέρονται: 
τεχνολογική και οικονομική υποστήριξη, βραβεία, υπο¬ 
τροφίες, φοιτητική μέριμνα, εκπροσώπηση σε συλλογικά 
Όργανα, κ.α. 

Επιπλέον, οι ΥΔ διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών μέχρι και πέντε (5) 
έτη μετά την απονομή του Διδακτορικού Διπλώματος. 

5.2. ΥΠΟΧΡΕΩΣΕΙΣ 

Ο/Η ΥΔ έχει υποχρέωση ανανέωσης της εγγραφής του/ 
της κάθε ακαδημαϊκό έτος. 

Ο/Η ΥΔ που γίνεται δεκτός/η χωρίς την κατοχή ΔΜΣ 
υποχρεούται να παρακολουθήσει κύκλο μαθημάτων από 
οργανωμένους κύκλους σπουδών του Τ.Ι.Α.Π.Θ. Το σύνο¬ 
λο των μαθημάτων αυτών είναι έξι (6), 1-3 ανά ακαδημα¬ 
ϊκό έτος και η επιλογή τους θα γίνεται σε συνεννόηση και 
έγκριση από τον Επιβλέποντα. Η επιλογή των μαθημά¬ 
των θα γίνεται από το σύνολο των οργανωμένων κύκλων 
σπουδών, προπτυχιακών και μεταπτυχιακών (υποχρεω¬ 
τικών ή επιλεγόμενων) μαθημάτων (εκτός μαθημάτων 
κλινικής άσκησης) που προσφέρονται από το Τ.Ι.Α.Π.Θ. 
και πρέπει να γνωστοποιείται εγγράφως στην Επιτροπή 
ΔΔ από τον ΥΔ. Μετά την επιτυχή παρακολούθηση των 
μαθημάτων, και σε κάθε περίπτωση πριν από τον ορισμό 
της 7μελούς εξεταστικής επιτροπής (ΕΕ), ο ΥΔ υποχρε- 
ούται να προσκομίσει προς την Επιτροπή ΔΔ βεβαίωση 
του συντονιστή κάθε μαθήματος που παρακολούθησε. 

Ο ΥΔ είναι υποχρεωμένος σε φυσική παρουσία στο 
Εργαστήριο/Κλινική, όπου εκπονείται η ΔΔ, για συγκε¬ 
κριμένο αριθμό ωρών εβδομαδιαίως, όπως ορίζονται 
από τον επιβλέποντα, και τουλάχιστον για το διάστημα 
στο οποίο γίνεται η συλλογή και επεξεργασία του υλικού. 
Η παρουσία του πιστοποιείται από τον επιβλέποντα και 
τον Διευθυντή του εργαστηρίου ή κλινικής με έγγραφο 
που υποβάλλεται μαζί με την ετήσια έκθεση προόδου. 

Ο ΥΔ είναι υποχρεωμένος, για την πιστή τήρηση του 
Κανονισμού ΔΔ του Τ.Ι.Α.Π.Θ., σε συνεργασία και με την 
επίβλεψη της 3μελούς ΣΕ. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 παρ. 
3 εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 παρ.α' του ν. 4485/2017)) και κοινή 
απόφαση των Υπουργείων Παιδείας και Οικονομικών 
μπορεί να ανατίθεται σε ΥΔ η επικουρία μελών ΔΕΠ του 
Τμήματος σε προπτυχιακό και μεταπτυχιακό επίπεδο 
με ωριαία αντιμισθία, η οποία επιβαρύνει τον τακτικό 
προϋπολογισμό του Ιδρύματος. 

Μέχρι να καθοριστεί το ύψος της ως άνω αντιμισθίας 
και εγκριθούν τα σχετικά κονδύλια, ο/η ΥΔ έχει υποχρέ¬ 
ωση, εφόσον του ζητηθεί, να προσφέρει εκπαιδευτικές 
υπηρεσίες στο εργαστήριο/κλινική όπου εκπονείται η ΔΔ. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε- 

ρησίου τύπου και αναρτώνται ηλεκτρονικά στον διαδι¬ 
κτυακό τόπο του Τμήματος. Αιτήσεις για εκπόνηση ΔΔ 
μπορεί να υποβάλλονται από υποψήφιους ακόμη και 
χωρίς προκήρυξη θέσης από το Τμήμα σύμφωνα με το 
άρθρο 7.1. του παρόντος Κανονισμού. 

7.1.0/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει σχετική Αίτηση στη 
Γραμματεία του Τμήματος κατά τους μήνες Σεπτέμβριο 
μέχρι και Ιούνιο. Εφόσον έχει προηγηθεί προκήρυξη από 
το Τμήμα, οι αιτήσεις υποβάλλονται εντός 30 ημερών 
από την προκήρυξη. Αν το διάστημα των 30 ημερών 
παρέλθει χωρίς να υποβληθεί καμία αίτηση, η προθεσμία 
μπορεί να παραταθεί για άλλες 30 ημέρες. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής, η 
οποία μπορεί να είναι Ελληνική ή Αγγλική, καθώς και 
ο/η προτεινόμενος/η ως επιβλέπων/ουσα της ΔΔ, ο/η 
οποίος/α ανήκει σε όσους/ες έχουν δικαίωμα επίβλε¬ 
ψης ΔΔ, σύμφωνα με τα οριζόμενα στο άρθρο 39 του 
ν. 4485/2017 και στο άρθρο 8 του παρόντος Κανονισμού. 
Η αίτηση συνοδεύεται από: 

ί) Αντίγραφο πτυχίου (ισοτιμία Δ.Ο.Α.Τ.Α.Π. για πτυχία 
της αλλοδαπής) 

Μ) Αντίγραφο μεταπτυχιακού τίτλου, εφόσον υπάρχει 
(ισοτιμία Δ.Ο.Α.Τ.Α.Π. για πτυχία της αλλοδαπής) 

ίϋ) Αναλυτικό βιογραφικό σημείωμα (με αναφορά σε 
τυχόν δημοσιευμένες εργασίες) 

ίν) Ανάτυπα δημοσιευμένων εργασιών, εφόσον η 
ύπαρξη τους είναι προϋπόθεση για την ανάθεση εκπό¬ 
νησης ΔΔ 

ν) Προσχέδιο της ΔΔ 

νί) Έγγραφη βεβαίωση της σύμφωνης γνώμης του 
προτεινόμενου ως επιβλέποντος. 

Τα παραπάνω δικαιολογητικά, διαβιβάζονται στη 
Γραμματεία της ακαδημαϊκής μονάδας του Τ.Ι.Α.Π.Θ. (Ερ¬ 
γαστηρίου ή Κλινικής) όπου υπάγεται ο προτεινόμενος 
επιβλέπων, συνοδευόμενα από βεβαίωση της Γραμματεί¬ 
ας τουΤ.ΕΑ.Π.Θ. για τη διαθεσιμότητα του επιβλέποντος 
όσον αφορά στον αριθμό ΔΔ που δικαιούται να επιβλέ- 
ψει, με παράλληλη κοινοποίηση στον επιβλέποντα. 

Μετά από έγγραφη έγκριση του διευθυντή/τριας και 
της πλειοψηφίας των μελών ΔΕΠ του Εργαστηρίου ή της 
Κλινικής, για την εκπόνηση της ΔΔ στον αντίστοιχο χώρο, 
η αίτηση και τα δικαιολογητικά υποβάλλονται, με ευθύνη 
του επιβλέποντος, προς τη Συνέλευση του Τ.Ι.Α.Π.Θ., διά 
της Επιτροπής ΔΔ που ορίζεται από τον Πρόεδρο του 
Τμήματος. Σε περίπτωση άρνησηςτης έγκρισης από τον 
διευθυ-ντή/τρια ή τα μέλη ΔΕΠ, αυτή αιτιολογείται και 
κατατίθεται στον Τομέα εντός προθεσμίας είκοσι (20) 
ημερών μαζί με την αίτηση και τα δικαιολογητικά του 
υποψηφίου, για έγκριση ή μη του αιτήματος του ΥΔ. 

7.2. ΤΟ ΤΜΗΜΑ 

Η Συνέλευση του Τ.Ι.Α.Π.Θ, με βάση τη συνάφεια του 
ερευνητικού αντικειμένου των αιτήσεων που έχουν 
υποβληθεί, ορίζει τριμελή Επιτροπή από μέλη ΔΕΠ του 
Τμήματος, ανά κατηγορία αιτήσεων. 

Η τριμελής Επιτροπή εξετάζει τις υποβληθείσες αι¬ 
τήσεις και τα συνυποβαλλόμενα έγγραφα και καλεί σε 
συνέντευξη τον/την υποψήφιο/α. 


Κατόπιν, η τριμελής Επιτροπή υποβάλλει στη Συνέ¬ 
λευση του Τ.Ι.Α.Π.Θ., εισήγηση με αναλυτικό υπόμνημα, 
στο οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/η. Επιπρόσθετα, προτείνει 
τον/την επιβλέποντα/ουσα, ακόμη και αν αυτός/η δεν 
έχει προταθεί από τον/την υποψήφιο/α. 

Η Συνέλευση τουΤ.ΕΑ.Π.Θ, συνεκτιμώνταςτο υπόμνη¬ 
μα της τριμελούς Επιτροπής, εγκρίνει ή απορρίπτει αιτιο¬ 
λογημένα την αίτηση του/της υποψηφίου/ας. Στην εγκρι¬ 
τική απόφαση της Συνέλευσης ορίζεται και η γλώσσα 
εκπόνησης και συγγραφής της ΔΔ. Στην ίδια απόφαση, 
η Συνέλευση δύναται να καθορίσει ως προϋπόθεση για 
την εκπόνηση της ΔΔ του/της υποψηφίου, την παράλ¬ 
ληλη επιτυχή παρακολούθηση μαθήματος/ων ή άλλες 
συναφείς με την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

Δικαίωμα επίβλεψης ΔΔ έχουν τα μέλη Δ.Ε.Π. α' βαθ¬ 
μίδας, αναπληρωτή και επίκουρου του οικείου ή άλλου 
Α.Ε.Ι. ή ερευνητές Α', Β' ή Γ' βαθμίδας από ερευνητικά 
κέντρα (του άρθρου 13Α του ν. 4310/2014 και τις προ¬ 
βλέψεις του άρθρου 39.1 του ν. 4485/2017) συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών. 

Η Συνέλευση του Τ.Ι.Α.Π.Θ. αναθέτει στον/στην προτει- 
νόμενο/η επιβλέποντα/ουσα, σύμφωνα με την παράγρα¬ 
φο 3 του άρθρου 38 του Ν.4485/2017, την επίβλεψη της 
ΔΔ και ορίζει τριμελή Συμβουλευτική Επιτροπή (3μελή 
ΣΕ), με αρμοδιότητα να πλαισιώνει και να υποστηρίζει 
την εκπόνηση και συγγραφή της. 

Στην 3μελή ΣΕ μετέχουν ως μέλη, ο/η επιβλέπων/ουσα 
και δύο ακόμη μέλη Δ.Ε.Π. α' βαθμίδας, αναπληρωτή και 
επίκουρου από το οικείο ή άλλο Α.Ε.Ι. ή καθηγητές ανα¬ 
γνωρισμένων ως ομοταγών ιδρυμάτων της αλλοδαπής 
οι οποίοι είναι κάτοχοι ΔΔ ή ερευνητές των βαθμιδών Α', 
Β' ή Γ' από ερευνητικά κέντρα του άρθρου 13Α του ν. 
4310/2014, συμπεριλαμβανομένων των ερευνητικών κέ¬ 
ντρων της Ακαδημίας Αθηνών και του Ιδρύματος Ιατροβι- 
ολογικών Ερευνών της Ακαδημίας Αθηνών ή από αναγνω¬ 
ρισμένα ερευνητικά κέντρα ή ινστιτούτα της αλλοδαπής 
και έχουν το ίδιο ή συναφές γνωστικό αντικείμενο με την 
υπό κρίση ΔΔ. Ως μέλη της 3μελούς ΣΕ είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

Στην3μελή ΣΕ μετέχει τουλάχιστον ένα (1) μέλος Δ.Ε.Π. 
από τις τρεις πρώτες βαθμίδες του Τμήματος.Τα μέλη της 
3μελούς ΣΕ πρέπει να έχουν την ίδια ή συναφή επιστη¬ 
μονική ειδικότητα με αυτήν στην οποία ο ΥΔ εκπονεί τη 
διατριβή του. Ιδιαίτερα σε ότι αφορά τα διεπιστημονι¬ 
κά αντικείμενα, θα πρέπει ένα μέλος της 3μελούς ΣΕ να 
προέρχεται από το συνεργαζόμενο Τμήμα. 

Το ανώτατο όριο επίβλεψης ΔΔ ανά μέλος ΔΕΠ είναι 
πέντε (5). Δεν μπορεί να γίνει υπέρβαση του αριθμού 
αυτού. Οι περιπτώσεις συνεπίβλεψης ΔΔ δεν προσμε- 
τρώνται στο σύνολο. 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 

ντος/σας για μεγάλο χρονικό διάστημα, η Συνέλευση 
του Τ.Ι.Α.Π.Θ, εκτιμώντας τις περιστάσεις, αναθέτει σε 
άλλον/η την επίβλεψη, σύμφωνα με όσα ορίζονται στις 
προηγούμενες παραγράφους, κατόπιν αίτησης του/της 
ΥΔ και σύμφωνης γνώμης του/της νέου/ας προτεινόμε- 
νου/ης επιβλέπο-ντος/ας. Σε διαφορετική περίπτωση, 
ένα από τα άλλα δύο (2) μέλη της 3μελούς ΣΕ αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού ΥΔπου ήδη επιβλέπουν. 

Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Δ.Δ. που έχει ανα- 
λάβει, και ο τίτλος απονέμεται από το Α.Ε.Ι., στο οποίο 
ανήκει το Τμήμα, όπου ξεκίνησε η εκπόνηση τηςΔ.Δ. 

Σε περίπτωση προβλήματος συνεργασίας μεταξύ του 
ΥΔ και του Επιβλέποντος ή της 3μελούς ΣΕ, το θέμα θα 
παραπέμπεται στον Πρόεδρο του Τ.Ι.Α.Π.Θ., ο οποίος 
ορίζει τριμελή επιτροπή από μέλη της Επιτροπής Δ.Δ., 
συμμετέχοντος του Συντονιστή της Επιτροπής ΔΔ, η 
οποία εξετάζει το θέμα και υποβάλλει το πόρισμα στη 
Συνέλευση του Τ.Ι.Α.Π.Θ. για κρίση. 

Μέλη ΔΕΠ έως τετάρτου βαθμού συγγένειας με τον 
υποψήφιο, δεν μπορούν να συμμετέχουν στην 3μελή ΣΕ. 

Ο αριθμός των υπό εκπόνηση Δ.Δ. σε κάθε Εργαστή- 
ριο/Κλινική εξαρτάται από τη διαθεσιμότητα των κα¬ 
θηγητών που ανήκουν στο Εργαστήριο ή στην Κλινική. 

Σε περίπτωση που η Δ.Δ. εκπονείται σε Κλινική και έχει 
εργαστηριακή μεθοδολογία που εκτελείται σε κάποιο 
Εργαστήριο, συνιστάται η συμμετοχή ενός Καθηγητή 
στην 3μελή ΣΕ από το αντίστοιχο Εργαστήριο. Επίσης, 
για Δ.Δ. η οποία εκπονείται σε Εργαστήριο και εμπεριέχει 
και κλινικό αντικείμενο, συνιστάται η συμμετοχή στην 
3μελή ΣΕ ενός καθηγητή από αντίστοιχη Κλινική. Γενικά, 
η σύνθεση της 3 μελούς ΣΕ πρέπει να αντιστοιχεί σε όλο 
το φάσμα των θεμάτων που πραγματεύεται η μελέτη. 

Εφόσον υπάρχει η σχετική τεχνογνωσία στο Τ.Ι.Α.Π.Θ., 
στην 3μελή ΣΕ συνιστάται να συμμετέχουν καθηγη¬ 
τές του Τ.Ι.Α.Π.Θ. που ασχολούνται με το αντικείμενο. 
Ωστόσο, η διατμηματική και διαπανεπιστημιακή συ¬ 
νεργασία είναι αποδεκτή, σύμφωνα με το άρθρο 43 του 
ν. 4485/2017 και το άρθρο 9 του παρόντος Κανονισμού. 

Τα Εργαστήρια και οι Κλινικές του Τ.Ι.Α.Π.Θ. τηρούν 
αρχείο ΔΔ, στο οποίο καταγράφονται αναλυτικά το 
ονοματεπώνυμο των ΥΔ, του επιβλέποντος και των δύο 
μελών της 3μελούς ΣΕ, καθώς και οι ημερομηνίες της 
αρχικής αίτησης τους, της συγκρότησης της 3μελούς 
ΣΕ, του ορισμού του θέματος με τον τίτλο του, και των 
διαδοχικών εκθέσεων προόδου. 

Μετά τον ορισμό της από τη Συνέλευση του Τμήματος, 
και εντός χρονικού διαστήματος 3 μηνών, η 3μελής ΣΕ 
σε συνεργασία με τον ΥΔ υποβάλλει την Έκθεση Πρωτο¬ 
τυπίας και Σκοπιμότητας με τον προτεινόμενο τίτλο της 
ΔΔ, στην Επιτροπή ΔΔ και στην Επιτροπή Βιοηθικής και 
Δεοντολογίας ή και άλλες σχετικές επιτροπές, αν είναι 
απαραίτητο. Η Έκθεση Πρωτοτυπίας και Σκοπιμότητας 
συντάσσεται σε ειδικό έντυπο το οποίο καθορίζεται από 
την Επιτροπή ΔΔ του Τ.Ι.Α.Π.Θ. Κατά τη συμπλήρωση της 
Έκθεσης Πρωτοτυπίας και Σκοπιμότητας θα πρέπει να 
ακολουθούνται απαραίτητα οι διεθνώς αποδεκτές οδη¬ 


γίες ανάλογα με τον τύπο της μελέτης. Ο τίτλος της ΔΔ 
θα πρέπει να αναδεικνύει το στόχο, να είναι σύντομος, 
σαφής, κατατοπιστικός και, εάν είναι δυνατόν, χωρίς ξε¬ 
νόγλωσσα στοιχεία και συντομογραφίες. Επίσης, πρέπει 
να περιγράφεται λεπτομερώς και σαφώς ο σχεδιασμός 
και η μεθοδολογία της μελέτης. 

Η Επιτροπή Βιοηθικής και Δεοντολογίας του Τ.Ι.Α.Π.Θ, 
που ορίζεται από τον Πρόεδρο του Τμήματος, ελέγχει 
εάν τηρούνται όλες οι προβλεπόμενες από το νόμο δια¬ 
δικασίες και απαιτήσεις για τη διεξαγωγή έρευνας σε αν¬ 
θρώπους, ανθρώπινο υλικό, πειραματόζωα και κύτταρα. 
Για μελέτες που αφορούν σε πειραματόζωα, απαιτείται 
έγκριση απάτη Διεύθυνση Κτηνιατρικής Υπηρεσίας. 

Η Επιτροπή ΔΔ του Τ.Ι.Α.Π.Θ, που ορίζεται από τον Πρόε¬ 
δρο του Τ μήματος, εξετάζει συμβουλευτικά τις υποβαλλό¬ 
μενες προτάσεις ΔΔ ως προς τη συμμόρφωση τους προς 
τους ισχύοντες σχετικούς νόμους και τον Κανονισμό ΔΔ 
του Τ.Ι.Α.Π.Θ, την πληρότητα τους, την έγκριση ή μη από 
την Επιτροπή Βιοηθικής και Δεοντολογίας του Τ.Ι.Α.Π.Θ. ή 
και άλλες σχετικές επιτροπές, προτείνει προς την 3μελή ΣΕ 
ενδεχόμενες μεταβολές και τις διαβιβάζει στη Συνέλευση 
του Τ.Ι.Α.Π.Θ. Σε κάθε περίπτωση, η έγκριση ανάγεται στην 
αρμοδιότητα της Συνέλευσης του Τ.Ι.Α.Π.Θ. 

Η Γραμματεία τουΤ.Ι.Α.Π.Θ. οφείλει να αναρτήσει στον 
διαδικτυακό τόπο, στην Ελληνική και Αγγλική γλώσσα, 
το όνομα του/της ΥΔ, τον τίτλο και σύντομη περίληψη 
της ΔΔ, το όνομα του/της επιβλέποντος/ουσας και των 
άλλων μελών της 3μελούς ΣΕ. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τ.Ι.Α.Π.Θ. είναι δυνατό να συνεργάζεται, σύμφωνα 
με όσα προβλέπονται στο άρθρο 43 του ν. 4485/2017, 
με ερευνητικά κέντρα και ινστιτούτα του άρθρου 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών, 
για την εκπόνηση ΔΔ με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

Το Τ.Ι.Α.Π.Θ. είναι δυνατό επίσης να συνεργάζεται με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση ΔΔ 
με συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων που 
δημοσιεύεται στην Εφημερίδα της Κυβερνήσεως. 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας (ΥΔ), κατ' έτος παρουσι¬ 
άζει προφορικά ενώπιον της 3μελούς ΣΕ και υποβάλλει 
εγγράφως σε αυτήν αναλυτικό υπόμνημα σχετικά με 
την πρόοδο της ΔΔ του. Αντίγραφο του υπομνήματος, 
καθώς και σχόλια επ' αυτού από τον/την επιβλέποντα/ 

ουσα ή την 3μελή ΣΕ και των εκθέσεων προόδου, κατα- 
χωρούνται στον ατομικό φάκελο του/της ΥΔ. Οι ετήσιες 
εκθέσεις προόδου υποβάλλονται κατά την έναρξη κάθε 
ακαδημαϊκού έτους (μήνες Σεπτέμβριος και Οκτώβριος). 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της ΔΔ, ο/η ΥΔ υπο¬ 
βάλλει αίτηση στην 3μελή ΣΕ, δια της Γραμματείας, για 
δημόσια υποστήριξη και αξιολόγηση της. 

Προϋπόθεση για την υποβολή της σχετικής αίτησης 
και πριν τον ορισμό 7μελούς Εξεταστικής Επιτροπής (ΕΕ) 
είναι η δημοσίευση (ή αποδοχή για δημοσίευση) δύο (2) 
τουλάχιστον πλήρων εργασιών (όχι περιλήψεων) σε δι¬ 
εθνή περιοδικά που συμπεριλαμβάνονται στο ΡυόΜθά. 
Από αυτές, η μία πρέπει να αφορά μέρος των αποτελε¬ 
σμάτων της ΔΔ, ενώ η δεύτερη μπορεί να αφορά μέρος 
των αποτελεσμάτων της ΔΔ ή να είναι ανασκόπηση σε 
θέμα σχετικό με το αντικείμενο της ΔΔ. Ο ΥΔ θα πρέπει 
να είναι πρώτος συγγραφέας σε μια (1) τουλάχιστον από 
τις δημοσιεύσεις αυτές. 

Η 3μελής ΣΕ αποφασίζει την έγκριση ή την αιτιολο¬ 
γημένη απόρριψη της αίτησης. Εφόσον αυτή εγκριθεί, 
συντάσσει αναλυτική Εισηγητική Έκθεση. Στην Εισηγητι¬ 
κή Έκθεση καταγράφεται η ολοκλήρωση της εκπόνησης 
της ΔΔ και προτείνεται ο ορισμός 7μελούς ΕΕ για τον/την 
ΥΔ. Εάν η 3μελήςΣΕ δεν εγκρίνει την αίτηση του/της ΥΔ, 
του/της δίνει αναλυτικά επιστημονικές παρατηρήσεις - 
βελτιώσεις καθώς και χρονοδιάγραμμα υλοποίησης. 

Η Συνέλευση τουΤ.Ι.Α.Π.Θ, μετά την κατάθεση θετικής 
Εισηγητικής Έκθεσης της 3μελούς ΣΕ, ορίζει 7μελή ΕΕ για 
την αξιολόγηση της ΔΔ του/της ΥΔ. Σε αυτήν μετέχουν 
τα μέλη της 3μελούς ΣΕ και τέσσερα επιπλέον μέλη που 
πληρούν τα κριτήρια του άρθρου 39 παρ.2 β' εδάφιο του 
Ν. 4485/2017 και έχουν την ίδια ή συναφή ειδικότητα με 
τον επιστημονικό πεδίο της ΔΔ. Η 3μελής ΣΕ έχει δικαί¬ 
ωμα πρότασης των μελών της 7μελούς ΕΕ. 

Στην 7μελή ΕΕ δεν μπορούν να συμμετέχουν εξεταστές 
έως τετάρτου βαθμού συγγένειας με τον ΥΔ. 

Τα έντυπα αλληλογραφίας της 3μελούς ΣΕ προς τα 
Εργαστήρια, τις Κλινικές, τους Τομείς και το Τ.Ι.Α.Π.Θ., 
είναι τυποποιημένα για όλα τα στάδια εκπόνησης της ΔΔ. 
Υποδείγματα, υπάρχουν στην ι-στοσελίδατουΤ.Ι.Α.Π.Θ. 
ή στην Επιτροπή ΔΔ. 

Προκειμένου να συγκροτηθεί η 7μελής ΕΕ, τα αφυπη- 
ρετήσαντα μέλη της 3μελούς ΣΕ αντικαθίστανται από 
νέα μέλη που πληρούν τα κριτήρια του άρθρου 39 παρ.2 
β' εδάφιο του Ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χω¬ 
ρίς όμως δικαίωμα ψήφου. Μέλη ΔΕΠ τα οποία βρίσκο¬ 
νται σε άδεια, δύνανται να συμμετέχουν ως μέλη της 
7μελούς ΕΕ. 

Η ΔΔ υποστηρίζεται από τον/την ΥΔ δημόσια, περίπου 
επί ημίωρο, ενώπιον της 7μελούς ΕΕ. Η διαδικασία της 
δημόσιας υποστήριξης προϋποθέτει τη φυσική παρου¬ 
σία τουλάχιστον των τεσσάρων (4) μελών της Επταμε- 
λούς ΕΕ, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. 


Ο/Η ΥΔ απαντά στις ερωτήσεις των μελών της 7μελούς 
ΕΕ. Με τη σύμφωνη γνώμη της 7μελούς ΕΕ είναι δυνατό 
να υποβληθούν ερωτήσεις και από το ακροατήριο. Η όλη 
διαδικασία δεν επιτρέπεται να υπερβαίνει τις δυο (2) ώρες. 

Στη συνέχεια ο/η ΥΔ αποχωρεί και η 7μελής ΕΕ συσκέ¬ 
πτεται και κρίνει τη διατριβή ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια διατυπώνει 
την τελική της κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η ΔΔ εγκρίνεται με πλειοψηφία τουλάχιστον 
πέντε (5) μελών της 7μελούς ΕΕ.Το Πρακτικό υπογράφεται 
από όλα τα συμμετέχοντα στη διαδικασία της αξιολόγησης 
της διατριβής μέλη της 7μελούς ΕΕ και διαβιβάζεται δια της 
Γραμματείας στη Συνέλευση του Τ.Ι.Α.Π.Θ. Σε περίπτωση 
κατά την οποία το Πρακτικό φέρει υπογραφές τεσσάρων 
μελών της Επταμελούς ΕΕ καιπέμπτο μέλος έχει υπογράψει 
την Εισηγητική Έκθεση, ο τίτλος θεωρείται ότι έχει χορηγη¬ 
θεί εγκύρως [ν. 4186/2013, όρθρο 39, παρ. 18). 

Η εγκριθείσα ΔΔ αξιολογείται με έναν από τους εξής 
χαρακτηρισμούς: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

-Άριστα 

- Λίαν Καλώς 

- Καλώς 

Το «άριστα» απονέμεται σε ΔΔ από τα αποτελέσματα 
των οποίων έχουν προκόψει τουλάχιστον δυο (2) πλήρεις 
δημοσιεύσεις σε περιοδικά του ΡυόΜθά με αθροιστικό 
ΙΡ μεγαλύτερο του ένα (1), ενώ το «άριστα με διάκριση» 
απονέμεται με ομόφωνη απόφαση των παρόντων με¬ 
λών της 7μελούς ΕΕ σε εξαιρετικές περιπτώσεις, όταν 
από τα αποτελέσματα της ΔΔ έχουν προκόψει μία (1) ή 
περισσότερες πλήρεις δημοσιεύσεις σε περιοδικά του 
ΡυόΜθά με ΙΕ>10 αθροιστικά. 

Άρθρο 12 

Τρόπος συγγραφής της ΔΔ 

Δομή. Για το ομοιόμορφο του τρόπου συγγραφής, σε 
ότι αφορά τις βιβλιογραφικές αναφορές, προτείνεται να 
ακολουθείται το σύστημα \/3ηςουνθΓ. Η έκδοση μπορεί 
να γίνεται είτε με τη μέθοδο της εκτύπωσης, είτε με 
φωτοαντιγραφική παραγωγή, σε δύο όψεις, εφ' όσον 
πληρούνται οι όροι της καλαισθησίας του κειμένου και 
της ευκρίνειας των σχημάτων, διαγραμμάτων, εικόνων, 
ακτινογραφιών κ.λπ.. 

Εξώφυλλο. Στο εξώφυλλο θα αναφέρονται, στο άνω 
μέρος, η Σχολή Επιστημών Υγείας, το Τ.Ι.Α.Π.Θ., οΤομέας, 
το Εργαστήριο ή η Κλινική όπου εκπονήθηκε η ΔΔ και ο 
Διευθυντής, το Πανεπιστημιακό Έτος και ο αριθμός της 
ΔΔ. Ακολουθούν ο τίτλος της ΔΔ, το όνομα και η ιδιότη¬ 
τα του συγγραφέα και ο χαρακτηρισμός «ΔΙΔΑΚΤΟΡΙΚΗ 
ΔΙΑΤΡΙΒΗ». Στο κάτω μέρος αναγράφονται ο τόπος και ο 
χρόνος κατάθεσης της. Τα ίδια επαναλαμβάνονται στο 
εσώφυλλο, στη δεύτερη σελίδα του οποίου αναφέρονται 
τα ονόματα και η βαθμίδα των μελών της 3μελούς ΣΕ 
κατά σειρά ορισμού τους και της 7μελούς ΕΕ, με πρώτα 
τα ονόματα της τριμελούς ΣΕ και κατόπιν των υπολοί¬ 
πων 4 μελών της επταμελούς ΕΕ κατά σειρά ιεραρχίας/ 

βαθμίδας, διαχωρισμένα μεταξύ τους, και με πρώτο το 
όνομα του επιβλέποντος και στις δύο (2) περιπτώσεις. 

Εκτύπωση. Η εκτύπωση της ΔΔ γίνεται μετά από άδεια, 
κατόπιν ελέγχου των δοκιμίων και του τελικού κειμένου, 
από την 3μελή ΣΕ. Η οριστική εκτύπωση της ΔΔ γίνεται 
μετά από την επιτυχή προφορική δοκιμασία και τις τυχόν 
προτάσεις για βελτιώσεις ή διορθώσεις από την 7μελή ΕΕ. 

Ανάτυπα διατριβής. Ο ΥΔ έχει την υποχρέωση εκτύπω¬ 
σης δώδεκα (12) ανατύπων της ΔΔ και δύο σε ηλεκτρο¬ 
νική μορφή, τα οποία διανέμονται ως εξής: 

ί. Τέσσερα (4) στη Γραμματεία του Τ.Ι.Α.Π.Θ. (το ένα 
αρχειοθετείται στον ατομικό φάκελο του ΥΔ, το δεύτερο 
στο Μουσείο του Τμήματος, το τρίτο στη βιβλιοθήκη 
του Τμήματος και το τέταρτο αποστέλλεται με ευθύνη 
της Γραμματείας του Τμήματος στο Εθνικό Κέντρο Τεκ¬ 
μηρίωσης (Ε.Κ.Τ.) μαζί με το ηλεκτρονικό αρχείο της ΔΔ 
Μ. Επτά (7) μοιράζει ο ίδιος ο ΥΔ στην 7μελή ΕΕ και 
Μί. Ένα (1) καταθέτει ο ίδιος ο ΥΔ στην Κεντρική Βιβλι¬ 
οθήκη του Α.Π.Θ, μαζί με το ηλεκτρονικό αρχείο τηςΔΔ 
Επίσης, ο ΥΔ έχει την υποχρέωση της ηλεκτρονικής 
υποβολής των στοιχείων τηςΔΔ στο ΕΚΤ σε συνεργασία 
με την Γραμματεία του Τμήματος. 

Άρθρο 13 

Αναγόρευση και Καθομολόγηση Διδακτόρων 
Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της ΥΔ. Ο ΠρόεδροςτουΤμή- 
ματος θέτει υπόψη του Σώματος το Πρακτικό, που πιστο¬ 
ποιεί την επιτυχή ολοκλήρωση της διαδικασίας προφορι¬ 
κής παρουσίασης και αξιολόγησης της ΔΔ και ακολουθεί 
η αναγόρευση και καθομολόγηση του/της υποψηφίου/ 
ας σε Διδάκτορα του Τμήματος. Στη Συνεδρίαση παρί- 
σταται ο/η Πρύτανης ή ο/η Αντιπρύτανης, ενώ μπορεί 
να παρίσταται και ο/η Κοσμήτορας. 

Η τελετή αναγόρευσης και καθομολόγησης καθώς και 
ο τύπος του Διδακτορικού Διπλώματος του/της Διδά- 
κτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ 1 . 

Η τελετή διενεργείται τρεις (3) φορές ανά ακαδημαϊκό έτος. 
Ο/Η ΥΔ πριν από την αναγόρευση και καθομολόγησή 
του/της από την Συνέλευση του Τ.Ι.Α.Π.Θ μπορεί να αι- 
τηθεί χορήγηση Βεβαίωσης Επιτυχούς Αποπεράτωσης. 

Στον/την Διδάκτορα χορηγείται Αντίγραφο Διδακτορι¬ 
κού Διπλώματος. Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Άρθρο 14 

Λόγοι Διαγραφής 

Η Συνέλευση του Τ.Ι.Α.Π.Θ, μετά από απόφαση της 
3μελούς ΣΕ, μπορεί να εισηγηθεί τη διαγραφή ΥΔ. Στην 
απόφαση τεκμηριώνονται οι λόγοι διαγραφής. Η εκπό¬ 
νηση ΔΔ μπορεί να διακοπεί και ο ΥΔ να διαγράφει από 
τα μητρώα του Τ.Ι.Α.Π.Θ. στι ς εξής περιπτώσεις: 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ. 


Αυτοδίκαια μετά από αίτηση του ΥΔ. 

Ανεπαρκής πρόοδος της διαδικασίας εκπονήσεως της 
διατριβής του/της ΥΔ η οποία συνάπτεται με υπαίτια συ¬ 
μπεριφορά αυτού (λ.χ. επί μακράν αδικαιολόγητη έλλει¬ 
ψη συνεργασίας με την τριμελή Σ.Ε., αμέλεια, αδράνεια, 
έλλειψη ενδιαφέροντος κ.λπ.), προκύπτουσα και από 
δύο (2) τουλάχιστον ετήσιες εκθέσεις προόδου αυτής ή 
για άλλο σπουδαίο λόγο (ΣτΕ 5957/1995, 7μελούς, ΝΣΚ 
166/2011,294/2011), ο οποίος, σε κάθε περίπτωση, πρέ¬ 
πει να αφορά στο πρόσωπο του υποψήφιου διδάκτορα. 

Τεκμηρίωση λογοκλοπής κατά τη συγγραφή δημο¬ 
σιευμένων μελετών από το υλικό της ΔΔ ή την τελική 
συγγραφή της ΔΔ. 

Άρθρο 15 

Λοιπά θέματα 

Θέματα που δεν προβλέπονται από τον παρόντα εσω¬ 
τερικό κανονισμό ρυθμίζονται από τη Συνέλευση του 
Τ.Ι.Α.Π.Θ. 

Ο Συντονιστής της Επιτροπής ΔΔ συμμετέχει στη Συ¬ 
νέλευση του Τ.Ι.Α.Π.Θ. όταν συζητούνται θέματα ΔΔ. 

Ο Κανονισμός Εκπόνησης ΔΔ μπορεί να αναθεωρείται 
ανά διετία κατά το μήνα Μάίου. Ο Πρόεδρος του Τ.Ι.Α.Π.Θ. 
αναθέτει στην Επιτροπή ΔΔ την υποβολή των προτάσε- 
ων-εισηγήσεων προς τη Συνέλευση του Τ.Ι.Α.Π.Θ. για τυ¬ 
χόν τροποποιήσεις του κανονισμού, οι οποίες θα πρέπει 
να εγκρίνονται από τη Σύγκλητο του ΑΠΘ. 

Λογοκλοπή/Παράλειψη αναφοράς σε χρησιμοποιηθεί- 
σα βιβλιογραφία. Καταθέτοντας οποιαδήποτε εργασία, 
μεταπτυχιακή ή ΔΔ, ο/η φοιτητής/τρια ή ο ΥΔ υποχρεού- 
ται να αναφέρει αν χρησιμοποίησε το έργο και τις από¬ 
ψεις άλλων. Η αντιγραφή θεωρείται σοβαρό ακαδημαϊκό 
παράπτωμα. Λογοκλοπή θεωρείται η αντιγραφή εργα¬ 
σίας κάποιου/ας άλλου/ης, καθώς και η χρησιμοποίηση 
εργασίας άλλου/ης-δημοσιευμένης ή μη- χωρίς τη δέ¬ 
ουσα αναφορά. Η παράθεση οποιοσδήποτε υλικού τεκ¬ 
μηρίωσης, ακόμη και από μελέτες του/της ιδίου/αςτου/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευση του Τ.Ι.Α.Π.Θ. 
για διαγραφή του/της. Στις παραπάνω περιπτώσεις-και 
μετά από αιτιολογημένη εισήγηση του/της Επιβλέπο- 
ντος/σας καθηγητή/τριας- η Συνέλευση του Τ.Ι.Α.Π.Θ. 
μπορεί να αποφασίσει τη διαγραφή του/της ΥΔ». 

Άρθρο 16 

Μεταβατικές διατάξεις 

Ολοι/ες οι ΥΔ του Τμήματος μετά την έγκριση του πα¬ 
ρόντα Κανονισμού Διδακτορικών Σπουδών, εντάσσο¬ 
νται στις διατάξεις του ν. 4485/2017 και στον παρόντα 
Κανονισμό. 

Όσοι/ες ΥΔ του Τμήματος κατά τον χρόνο έγκρισης του 
παρόντος Κανονισμού ΔΔ έχουν υπερβεί την ανώτατη 
διάρκεια εκπόνησης ΔΔ, υποχρεούνται στην ολοκλήρω¬ 
ση της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Φεβρουάριου 2018 

Ο Πρύτανης κ.α.α. 

Η Αντιπρύτανης Ανθρωπίνων Πόρων 

ΠΑΡΑΣΚΕΥΗ ΑΡΓΥΡΟΠΟΥΛΟΥ - ΠΑΤΑΚΑ 





7622 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'587/22.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























